**Sopronkövesd Községi Önkormányzat**

 **I N D O K O L Á S**

 **Sopronkövesd Község Önkormányzata Képviselő-testületének**

**a 15/2020. (XII.17.) önkormányzati rendeletéhez, a helyi adókról szóló 12/2020. (XI.27.) önkormányzat rendelet hatályba nem lépéséről**

Sopronkövesd Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére, továbbá a veszélyhelyzet kihirdetéséről szóló 478/2020. (XI.3.) Korm. rendelet 1. §-ára figyelemmel, Magyarország Alaptörvénye 32. cikk (1) bekezdés a) és h) pontjában, valamint Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 13. pontjában meghatározott feladatkörében eljárva, a helyi adókról szóló 1990. évi C. törvény 1. § (1) bekezdésében kapott felhatalmazás alapján - figyelemmel a jogalkotásról szóló 2010. évi CXXX. törvény 9. § (2) bekezdésére – a helyi adókról szóló önkormányzati rendelet hatályba nem lépéséről rendelkeztem.

1. **§**

Sopronkövesd Község Önkormányzatának Polgármestere a koronavírus-járvány nemzetgazdaságot érintő hatásának enyhítése érdekében szükséges helyi adó intézkedésről szóló 535/2020.(XII.1.) Korm.rendelet 1.§ (2) bekezdése alapján úgy rendelkezem, hogy Sopronkövesd Község Önkormányzata Polgármesterének 12/2020.(XI.27.) önkormányzati rendelete a helyi adókról nem lép hatályba.

**A vonatkozó Kormányrendelet tartalmazza, hogy a 2021. évben végződő adóévben a helyi adó és a települési adó mértéke nem lehet magasabb, mint az ugyanazon helyi adóknak, települési adóknak 2020. december 1-jén hatályos és alkalmazandó önkormányzati adórendeletben megállapított adómértéke.**

**Az Önkormányzatnak a Kormányrendelet hatályba lépése napján hatályos adórendelet szerinti adómentességet és adókedvezményt 2021-ben is biztosítani kell.**

**Továbbá az Önkormányzat a 2021. évre új helyi adót, új települési adót nem jogosult bevezetni.**

Ezen rendelkezés alapján került sor a helyi adókról szóló 12/2020. (XI.27.) önkormányzati rendelet hatályba nem lépéséről rendelkező önkormányzati rendelet megalkotására.

1. **§**

A hatályba lépési rendelkezést tartalmazza.

Sopronkövesd, 2020. december 17.

 Fülöp Zoltán

 polgármester